১০০ টাকা ও ২০০ টাকার নোট নিয়ে বড় সিদ্ধান্ত রিজার্ভ ব্যাঙ্কের

নয়াদিল্লি: ১০০ টাকা ও ২০০ টাকার নোট নিয়ে বড় সিদ্ধান্ত রিজার্ভ ব্যাঙ্ক অব ইন্ডিয়ার (Reserve Bank of India)। ১০০ টাকা ২০০ টাকা নতুন নোটে একটা বড় পরিবর্তন আসতে চলেছে। সম্প্রতিই রিজার্ভ ব্যাঙ্ক অব ইন্ডিয়া জানিয়েছে, ১০০ ও ২০০ টাকার নতুন নোট বাজারে আনা হবে। সেই নতুন নোটে একটা বড় পরিবর্তন আসতে চলেছে।

কিছুদিনের মধ্যেই বাজারে নতুন ১০০ টাকা ও ২০০ টাকার নোট আনতে চলেছে রিজার্ভ ব্যাঙ্ক। তবে জানা গিয়েছে এখনকার নোটের ডিজাইনই (RBI Order) অটুট থাকবে, নোটের আদলে কোনও বদল হবে না। রিজার্ভ ব্যাঙ্কের পক্ষ থেকে জানানো হয়েছে যে এই নতুন নোটগুলিতে থাকবে রিজার্ভ ব্যাঙ্কের নয়া গভর্নর সঞ্জয় মলহোত্রার (Sanjay Malhotra) স্বাক্ষর। রিজার্ভ ব্যাঙ্ক জানিয়েছে, এতদিন পর্যন্ত যে নোটগুলি বাজারে চলছিল, সেগুলি আগের মতই বহাল থাকবে। এই নতুন ১০০ টাকার ও ২০০ টাকার নোট আসার কারণে পুরনো নোট কোনওভাবেই বাতিল বলে গণ্য হবে না।

আরও পড়ুন: হোলির অনুষ্ঠানের মাঝে রাজকোটের আবাসনে ভয়াবহ আগুন, মৃত ৩

ব্যাঙ্ক এবং এটিএমগুলিতে এবার থেকে এই নতুন নোট পাওয়া যাবে। এই নোটে নতুন গভর্নর সঞ্জয় মলহোত্রার স্বাক্ষর যুক্ত হবে। এই স্বাক্ষর অন্যতম প্রমাণ যে হাতে থাকা নোটটি আসল। ২০২৪ সালে রিজার্ভ ব্যাঙ্কের গভর্নর হিসাবে শক্তিকান্ত দাসের মেয়াদ শেষ হয়েছে। তার জায়গায় নতুন গভর্নর হয়েছেন সঞ্জয় মালহোত্রা। তাই টাকার নোটেও এবার সই বদল হবে।

অন্য খবর দেখুন