সুখবর দেশবাসীর জন্য! রেপো রেট কমাল রিজার্ভ RBI

ওয়েব ডেস্ক : বছরের শেষে সুখবর দেশবাসীর জন্য। রেপো রেট কমাল রিজার্ভ ব্যাঙ্ক অব ইন্ডিয়া (RBI)। বিশ্লেষকদের মতে দেশে মুদ্রাস্ফীতি কমছে, সেই কারণে রেপো রেট কমানো হয়েছে। শুক্রবার ২৫ বেসিস পয়েন্ট কমানো হয়েছে রেপো রেট (Repo Rate)। যার ফলে এখন ভারতে (India) রেপো রেট হল ৫.২৫ শতাংশ।

মূলত, দু’মাস অন্তর রেপো রেট (Repo Rate) ঠিক করে থাকে রিজার্ভ ব্যাঙ্ক অব ইন্ডিয়ার মনিটরি পলিসি কমিটি। সেই মতো গভর্নর সঞ্জয় মালহোত্রার নেতৃত্বে বৈঠকে বসেছিল এই কমিটি। সেখানেই রেপো রেট কমানোর সিদ্ধান্ত নেওয়া হয় বলে খবর।

তবে চলতি বছর একাধিক বার রেপো রেট কমিয়েছিল রিজার্ভ ব্যাঙ্ক অব ইন্ডিয়া (RBI)। গত ফেব্রুয়ারি ও এপ্রিলে দফায় দফায় কমানো হয়েছিল এই রেট। গত জুনে ৫০ শতাংশ কমানো হয়েছিল। যার ফলে ১০০ শতাংশ পর্যন্ত এই রেট কমানো হয়েছিল। তবে গত অগাস্টে এই রেট কমানো হয়নি। ফলে জুন মাসের পরেই এবার ডিসেম্বরে রেপো রেট আরও ২৫ শতাংশ কমানো হল।

আরও খবর : ‘মনরেগা’ নিয়ে সংসদের বাইরে বিক্ষোভ তৃণমূলের!

প্রসঙ্গত, মুদ্রাস্ফীতির মোকাবিলা করতে ২০২২ সালের মে মাস থেকে ২০২৩ সাল পর্যন্ত ২৫০ শতাংশ রেপো রেট বেড়েছিল। তবে ২০২৩-২৪ অর্থবর্ষে তা আর পরিবর্তন করা হয়নি। আর ২০২৫ সালের ফেব্রুয়ারি থেকে এই রেট কমাতে শুরু করেছে রিজার্ভ ব্যাঙ্ক অব ইন্ডিয়ার মনিটরি পলিসি কমিটি। এ নিয়ে বছরে চার বার রেপো রেট কমানো হয়েছে। যার ফলে নতুন রেপো রেট হয়েছে ৫.২৫ শতাংশ।

উল্লেখ্য, যে হারে আরবিআই সমস্ত ও বেসরকারি ব্যাঙ্কগুলিকে ঋণ দিয়ে থাকে তাকে বলা হয় রেপো রেট। এর ফলে অনেক ক্ষেত্রে ঋণের সুদ কমে যায়। ফলে যারা ঋণ নিয়ে বাড়ি করেছেন বা গাড়ি কিনেছেন, তাঁদেরকে এবার কম টাকা গুনতে হবে।

দেখুন অন্য খবর :

The post সুখবর দেশবাসীর জন্য! রেপো রেট কমাল রিজার্ভ RBI first appeared on KolkataTV.

The post সুখবর দেশবাসীর জন্য! রেপো রেট কমাল রিজার্ভ RBI appeared first on KolkataTV.